Apóstolos de Linneo

Os apóstolos de Linneo foron dezasete alumnos de Linneo, así batizados por el mesmo. Foron exploradores que levaron a cabo expedicións botánicas e zoolóxicas por todas as partes do mundo.

Linneo utilizou o termo por primeira vez en maio de 1750, o ano en que foi reitor da Universidade de Uppsala.

 Historia 
As primeiras viaxes debéronse ao compromiso do conde Carl Gustaf Tessin. A Compañía sueca das Indias Orientais embarcaba nos seus navíos un científico cada ano, e así estes podían viaxar. Moitos dos «apóstolos» comezaron a súa viaxe desde Suecia, actuando como sacerdotes ou médicos de a bordo.

O daquela director da Axencia sueca das Indias Orientais, Magnus Lagerström (1691–1759), era un partidario entusiasta da ciencia, e estivo totalmente de acordo con este proceder. Tratou a cada un dos mozos viaxeiros cunha atención especial, e recomendou que persoalmente os capitáns dos barcos os tiveran en conta.

Estas expedicións podían seren perigosas, e sete dos «apóstolos» non regresaron. O primeiro «apóstolo», Christopher Tärnström, que partiu de Göteborg en 1745 cara á China, morreu a finais dese ano polos efectos dunha enfermidade tropical. A súa viúva anoxouse agramente con Linneo por deixar aos seus fillos orfos de pai. Despois dese incidente, Linneo só enviou homes solteiros.

En cambio, outros dos seus alumnos, como Daniel Solander e Anders Sparrman, tanto nas expedicións de James Cook como na de Carl Peter Thunberg, arrequeceron amplamente o coñecemento cos srus achados e as descricións da flora dos lugares que visitaron.

Linneo seguiu implicado na maioría das expedicións. Adoito deixaba notas aos seus apóstolos, marcándolles as pautas do que debían buscar durante as súas viaxes, e os apóstolos lle enviaban cartas a Linneo e mostras botánicas. Ao seu regreso, o normal era entregar a Linneo unha selección de todo o encontrado. Porén, Daniel Rolander decidiu non transferirlle a súa colección, e por isto foi criticado por Linneo.

 Resumo dos «apóstolos de Linneo» e as súas viaxes 
† = morreu na viaxe

 Nome  A partir de Retorno  Destinos Christopher Tärnström  1745  †  China Pehr Kalm  1748  1751  América do Norte Olof Torén  1748  1752  Xava, China Carl Fredrik Adler  1748  1761 †  China, India, Xava Fredrik Hasselquist  1749  †  Próximo Oriente Pehr Osbeck  1750  1752  China Pehr Löfling  1751  †  España, Venezuela Daniel Rolander  1754  1756  Güiana Holandesa Anton Rolandsson Martin  1758  1758  Ártico, Noruega Peter Forsskål  1761  †  Arabia Johan Peter Falck  1768  †  Siberia Daniel Solander  1768  1772  1ª circunnavegación de James Cook, 1772: Islandia, Hébridas, Orcadas Andreas Berlin  1772  †  Serra Leoa Carl Peter Thunberg  1772  1779  Suráfrica, Xava, Xapón, Ceilán Anders Sparrman  1772  1776  2ª circunnavegación de James Cook Göran Rothman  1773  1776  Libia, Tunisia, (1765: Åland) Adam Afzelius  1792  1796  Serra Leoa

 Notas 

 Véxase tamén 
 Bibliografía 
 Blunt, Wilfrid (2001): The Compleat Naturalist: A Life of Linnaeus. Princeton, New Jersey: Princeton University Press. ISBN 978-0-6910-9636-0.
 Stöver, Dietrich Johann Heinrich (1794): The life of Sir Charles Linnæus. Londres: Joseph Trapp, ed. ISBN 0-1985-0122-6.
 Vermeulen, Han F. (ed.) (2007-2011): The Linnaeus Apostles – Global Science and Adventure (8 vols.). Múnic: IK Foundation & Co Ltd. ISBN 978-1-904145-26-4

 Ligazóns externas 
 Linné-Schüler .
 Situación dos lugares visitados polos Apóstolos .